
Dolgozatomban a Dunai Vízirendészeti Rendőrkapitányság múltja, jelene és jövője került bemutatásra egy olyan szemszög alapján, amivel a civil emberek és más szakterületen dolgozó hivatásos kollégáim is egy átfogó képet tudnak alkotni a vízirendészetről. Az esetek nagy többségében a következő kérdés merül fel: „Mit is tevékenykedik valójában egy vízirendőr?”
A jelenünket egy 125 éves történelmi múltra vezettem vissza, ami részletezi, hogy mennyire kimagasló szerepe volt ennek a szakterületek már évszázadokkal ezelőtt is. Hiszen a múltban is igényt tartottak a víziközlekedés és víziközbiztonság szabályozására.
A Duna a mai napig egy zárt közösséget érint, ezért szükséges betekintést nyújtani a mindennapjainkba. Ezzel kívánok rávilágítani a munkánk fontosságára és ennek a szakterületnek a kihívásaira. A DVRK szervezeti felépítését mutattam be és részleteztem a hozzá tartozó feladatköröket.
Vízirendőrként nagyon sokrétegű feladatokkal rendelkezünk, ezért arra a döntésre jutottam, hogy a magáncélú víziközlekedésre fektetek hangsúlyt. Célom az volt, hogy minél részletesebben és populárisabban ismertessem a leggyakoribb eszközöket és szabályozásokat, így remélve, hogy minden olyan emberhez eljut a mondanivalóm, aki nyitott a Duna és annak jogszabályi hátterének a megismerésére.
Kutatásom ideje alatt több probléma is felmerült a rendőrség és a polgárok perspektíváik alapján, ezért dolgozatom végén javaslatot tettem arra, hogy milyen innovációval lehetne sikeresebbé tenni a munkánkat és hogyan lehetne a társadalmat közelebb hozni a vízirendészettel.



